SPRÁVA ZO ZAHRANIČNEJ PRACOVNEJ CESTY
č. 101 / 2017
1.  Účastník ZPC:
Iveta Hermanovská, Mgr., Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 29. - 30. 5. 2017,  Covent Garden,  Zasadnutie národných kontaktných bodov pre ERC,  spôsob financovania – refundácia EK a CVTI SR. 

3.  Rámcový program pobytu:

29. 5. 2017

1. Welcome and opening of the meeting
2. ERC -10 & ERC Week: 3 events by NCPs + idea for the future
3. ERC Communication activities
4. Ongoing revision of H2020 Rules for Submission
5. Update on ERC ScC activities and draft Work Programme 2018
6. Preliminary info on ERC Synergy Grant scheme
7. Networking

30. 5. 2017
1.  Update and future perspectives of the ERCEA 
2.  Qualitative evaluation of ERC completed projects: the 2016 exercise 
3.  Update on ERC calls for proposals (StG/CoG/AdG/PoC) 
4.  ERC Scientific Council Standing Committee on Panels 
5.  Update on monitoring and evaluation activities 
6.  Update on ERC studies 
7.  Updated H2020 Model grant agreement
8.  Feedback on past PI Centric events and future calendar 
9.   Update on ethics  
10. AOB

4.  Stručný priebeh rokovaní, resp.  študijného pobytu:

Massimo Gaudina informoval o  komunikačných aktivitách ERC a najmä tých, ktoré sa uskutočnili na počesť 10. výročia založenia ERC (najviac vo Francúzsku – 22). Národné kontaktné body z Chorvátska, Dánska a Španielska prezentovali svoje podujatia, ktoré organizovali v rámci „Týždňa ERC“. ERC pripravila propagačné video, ktoré zobrazuje realizované akcie a vedeckú konferenciu ERC v Bruseli. Cieľom bolo informovať verejnosť o tom, čo ERC financuje a v čom je jej pridaná hodnota pre spoločnosť.  Prebehla diskusia o tom, či by sa mali podobné akcie organizovať v pravidelných intervaloch. Gaudina zdôraznil, že v kontexte tvorby rozpočtu pre budúce obdobie, po roku 2020 a situácie v Európe je dôležité zdôrazňovať politikom a daňovým poplatníkom výsledky riešiteľov a impakt projektov financovaných z EÚ. Európska rada pre výskum aktualizovala svoju webovú stránku – má nový dizajn a funkčnú databázu projektov.
Anne Terres predstavila zmeny v  pravidlách pre podávanie ERC projektov, ktorý vznikli najmä v dôsledku znovuotvorenia schémy Synergy grant. V tejto schéme prebehnú tri kolá hodnotenia („multiple-step procedure“). Hlavný riešiteľ (PI) musí potvrdiť, že ďalší členovia tímu súhlasia s účasťou v projekte formou písomného prehlásenia. Pokiaľ dôjde k zjavnej chybe v IT systéme, návrh projektu bude považovaný za podaný pred uzávierkou (na základe odvolania do 4 dní).  Bolo zdôraznené pravidlo, že riešitelia nesmú prísť do kontaktu s expertmi. V rámci pravidiel o evaluácii bude jasnejšie vysvetlená úloha externých expertov, kontakt s expertmi v priebehu hodnotenia môže viesť k zamietnutiu projektu, bude možné určiť maximálny počet expertov, ktorých chce žiadateľ vylúčiť z hodnotenia projektov (kvôli SyG), vysvetlenie úlohy „generalist“ (pokiaľ je v 1. kole hodnotenia  špecialista, predseda ho priradí k danému projektu, ale nie je to možné stále), určenie pravidiel , kedy je možné podať „redress“ . Vedecká rada ERC by mala schváliť pravidlá 12. 6. 2017. 
Theodore Papazoglou informoval a súčasných aktivitách Vedeckej rady ERC a Pracovnom programe na rok 2018, v ktorom hlavnou zmenou je opätovné otvorenie schémy Synergy grant. Európska komisia by mala odsúhlasiť Pracovný program 18. júla 2017.
Agnes Kulcas informovala o evaluačnej správe schémy Synergy grant. Tento typ grantov je vnímaný ako najprestížnejší, pretože rozširuje odbory a spoluprácu. Ako príklady úspešných projektov boli spomenuté HELMHOLTZ a Imbalance-P. Abstrakt musí byť výborne napísaný, aby bol pochopiteľný pre „generalists“. Každý PI má svoj rozpočet a používa ho podľa svojho plánu, nepotrebuje súhlas ďalších. 
Pablo Amor, riaditeľ ERCEA informoval a aktuálnych aktivitách a perspektívach ERCEA z pohľadu FP 9, brexitu a strednodobej evaluácie H2020. Počet zamestnancov v ERCEA rastie, rozpočet je 1.7 miliardy EUR. Do konca H2020 počet zamestnancov nepresiahne 500.  Čo sa týka rodovej rovnosti ERCEA má 2/3 mužov, 1/3 žien, priemerný vek je 45 rokov.  
Vedecká rada zverejnila  pozičný dokument k FP 9:  FP 9 Position paper (https://erc.europa.eu/news/erc-scientific-council-statement-position-erc-next-eu-framework-programme)
Jose Bastila informoval o kvalitatívnom hodnotení uzavretých projektov, ktoré ERC začalo v roku 2015 ako nový typ ex-post evalvácie. Pilotným projektom bolo hodnotenie prvých 199 projektov, ktoré bolo úspešné, a tak sa rozhodlo v tom pokračovať každý rok. Evaluácia sa vykonáva 2 roky po ukončení projektu nezávislými expertmi určenými Vedeckou radou zoskupenými v paneloch podľa štandardnej ERC štruktúry:  traja experti v paneli, dvaja s predchádzajúcou skúsenosťou hodnotenia ERC projektov. Výsledky kvalitatívneho hodnotenia 2016, ktoré prebie,a sú  porovnateľné so štúdiou realizovanou v roku 2015. Hodnotené projekty mali výrazný impakt na vedný odbor.
Pracovná skupina hlavných indikátorov výkonnosti  ERCEA , ktorej cieľom je vytvorenie stratégie pre monitorovanie a evaluáciu ERC, spustila výskumný informačný systém na jej podporu a účastníkom zasadnutia boli prezentované jeho hlavné funkcionality. 
ERC dala vypracovať štúdiu o impakte ERC na kariéru výskumníkov, ktorá by mala byť ukončená v auguste 2018 a tiež plánuje v júni 2017 začať štúdiu o „Otvorenom prístupe“ a manažovaní dát a ich zdieľaní v rámci ERC projektov na identifikáciu spoločných výziev pre hlavných riešiteľov ERC grantov, ale tiež incentív a podpory v rámci hostiteľských inštitúcií. 
Predstavitelia ERCEA prezentovali aktuálne informácie v jednotlivých grantových schémach: StG, CoG, AdG, a PoC. Počet podaných projektov v jednotlivých schémach vzrástol oproti roku 2015 o 10%. 

5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí. Implementovať schému „Visiting Fellowship“ v rámci SR ako nástroj na zvýšenie úspešnosti v podávaní projektov v tejto schéme. 

6.   Prehľad prinesenej dokumentácie a miesto jej uloženia
Prezentácie zo zasadnutia NCP ERC budú dostupné  v databáze EK CIRCABC.

7.   Osobitne vyhodnotený očakávaný prínos ZPC
Získané informácie budú využité v rámci konzultačnej činnosti za účelom zvýšenia účasti 
slovenských subjektov v grantových schémach ERC. 

8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 14. 6. 2017
								
Správu schválil:  prof. RNDr. Ján TURŇA, CSc., generálny riaditeľ  ......................................